CELEX: 62015TN0163
Language: da
Date: 2015-04-02 00:00:00
Title: Sag T-163/15: Sag anlagt den 2. april 2015 — Delta Group agroalimentare mod Kommissionen

1.6.2015   
            
            
               DA
            
            
               Den Europæiske Unions Tidende
            
            
               C 178/22
            
         Sag anlagt den 2. april 2015 — Delta Group agroalimentare mod Kommissionen
   (Sag T-163/15)
   (2015/C 178/22)
   Processprog: italiensk
   
      Parter
   
   
      Sagsøger: Delta Group agroalimentare Srl (Porto Viro, Italien) (ved advokat V. Migliorini)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Skrivelsen ref. Ares (2015) 528512, af 9. februar 2015, fra Europa-Kommissionen — Generaldirektøren for landbrug og udvikling af landdistrikterne, Jerzy Plewa, til hr. Scabin, sagsøgerens retlige repræsentant, som denne modtog samme dag, hvorved sagsøgerens anmodning i henhold til artikel 219, stk. 1, eller artikel 221 i forordning (EU) nr. 1308/2013, og navnlig hvad angår fastsættelsen af eksportrestitutioner i henhold til artikel 196 i forordning (EU) nr. 1308/2013 inden for sektoren for fjerkræskød, dateret den 13. januar 2015, erklæres ugyldig og uden virkning eller i det mindste annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende om et åbenbart urigtigt skøn og tilsidesættelse af artikel 219, stk. 1, og artikel 221 i Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347, s. 671).
               
                           —
                        
                        
                           Det gøres i den forbindelse gældende, at Kommissionens konstatering af, at statistikken over handelen for de første 11 måneder af 2014 viser en eksportstigning på 5 % i forhold til den samme periode i 2013, afkræftes af tabellen til højre på side 19 i Komitéen for den Fælles Markedsordning for Landbrugsprodukters rapport om situationen på landbrugsmarkedet for fjerkrækød af 22. januar 2015, som Kommissionen har henvist til, og hvoraf fremgår, at EU’s eksport af fjerkræskød i de første 11 måneder af 2013 udgjorde 1  93 6 0 00  000 EUR, mens den i de første 11 måneder af 2014 blot udgjorde 1  88 6 8 38  000 EUR, hvorved den var faldet 2,5 % og ikke steget 5 %. Det gøres endvidere gældende, at Kommissionen ligeledes har foretaget en urigtig vurdering af priserne, som betegnes som »faste«, selv om de har oplevet et alvorligt fald på ca. 8 %, som kan udledes af rapportens s. 9, hvorved Kommissionen følgelig har anlagt et åbenbart urigtigt skøn og tilsidesat artikel 219, stk. 1, og artikel 221 i forordning (EU) nr. 1308/2013.
                        
                     
         
               2.
            
            
               Andet anbringende om tilsidesættelse af væsentlige formforskrifter og særligt af artikel 5 i forordning (EU) nr. 182/2011.
               
                           —
                        
                        
                           Det gøres i den forbindelse gældende, at Kommissionens beslutning om at afvise anmodningen i henhold til artikel 221 i forordning (EU) nr. 1308/2013 blev truffet uden forudgående udtalelse fra Komitéen for den Fælles Markedsordning for Landbrugsprodukter og dermed i strid med de væsentlige formforskrifter, der er fastsat i artikel 5 i forordning (EU) nr. 182/2011, som finder anvendelse i medfør af henvisningen i artikel 229 i forordning (EU) nr. 1308/2013, der for sit vedkommende er henvist til i samme forordnings artikel 221.